SAUK-tegnikus vermoorPatrick Mgoqi was n tegnikus by SAUK [Foto: Patrick Mgoqi, Facebook] Volgens ao. Joseph Swartbooi, polisiewoordvoerder, is Patrick Mgoqi (47) omstreeks 20:40 geskiet toe hy na bewering ŉ jong vrou teen ŉ aanvaller probeer beskerm het. “Mgoqi se gesin het hom na ŉ nabygeleë hospitaal geneem en hy is by sy aankoms daar dood verklaar,” bevestig Swartbooi. Vriende en kollegas het ook hul medelye op Facebook betuig [Foto: SABC Western Cape, Facebook] Die SAUK in die Wes-Kaap het op sy Facebook-blad Mgoqi as ŉ liefdevolle en empatiese kollega beskryf wat toegewyd was aan sy werk, familie en vriende. “Sy dood is ŉ groot verlies. Sy vrolike karakter, speelse geaardheid en werksetiek sal altyd onthou word,” lui die inskrywing op Facebook. Volgens die inskrywing laat Mgoqi sy ma, vrou en drie kinders agter, insluitend dié van sy suster wat hy versorg het. Vriende en kollegas het ook hul medelye op Facebook betuig. “Patrick het nooit ophou glimlag nie; nie eers in die slegte tye nie. Hy was altyd so vriendelik. Hy was vaardig in sy werk en altyd ŉ lig in die gange van die SAUK,” skryf Nadia Saffron.